《游南山寺题澹轩》
宋代·王炎

云根露奇怪，上有青莲宫。
轩窗极净丽，疑人县壶中。
凭槛俯寒极，披襟纳清风。
跏趺坐少定，滞念冰雪融。
人生蚁旋磨，世故鸟印空。
道眼一回光，味与嚼蜡同。
此意谁为领，白云横远峰。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。